คำเตือน: ใครใช้ etigo มา แล้วสั่งเมนู promotion คุณจะไม่ได้ส่วนลดอะไรเลยครับ

ร้านนี้ไม่ควรได้ 4 ดาวกว่าๆครับ เดี๋ยวจะบอกว่าทำไม

สามอย่างที่หาอยู่ด้วยกันยากในย่านนี้ คือ โต๊ะ pool เบียร์สด และดนตรีสด แต่มารวมอยู่ด้วยกันที่ร้าน Tokyo hustler ร้านนี้อยู่ที่ Nihonmachi ในซอยสุขุมวิท 26 ไม่ต้องไปลำบากหาชื่อร้านบนบอร์ดเลย มองบน เดี๋ยวเจอเอง ร้านตั้งอยู่บนชั้นสองครับ สังเกตเห็นง่าย ใครอยากมาเล่น pool ต้องเขียนชื่อบนกระดานดำ (แต่สีเขียว) แล้วจะได้แข่งกับผู้ชนะของเกมที่พึ่งจบ เล่นไป ดืมเบียร์ไปก็ดีครับ เบียร์สด Asahi เยือกละ 260 บาท ++ เพลงเป็นแนวกีต้าร์ 1 คนร้อง 1 เพลงฟังง่ายๆ เพราะๆ ใช่ได้ครับ 

ที่ไม่ได้คืออาหารครับ เป็นร้านญี่ปุ่น แต่คุณภาพยังไม่ได้ ต่างจากร้านข้างๆมาก ซูชิต่างๆ ข้าวแชะ ไม่อร่อย แต่ไม่ถึงกับทานไม่ได้นะครับ แต่คิดว่าควรจะดีกว่านี้ 

ซูชิเนื้อวากิว (120 บาทต่อคำ) หวานมาก จนกลบรสชาติเนื้อไปเลย ????x2 

ตับไก่ย่าง (40 บาท) คาวมาก และย่างสุกเกินไป จนหมดความหวาน รสชาติไม่ได้ครับ ????x1 

ซูชิ hotate  และ วากิวบด (129 บาทต่อคำ) มาแต่หอยจะดีกว่าครับ เนื้อด้านบนไม่มีรสชาติ ใส่มาให้แปลกเท่านั้น ????x3 

Spicy salmon roll (229 บาท) จริงๆก็ไม่แย่ครับ แค่ข้าวแชะ ????x3 

หัวปลา Salmon ต้มซีอิ้ว (180 บาท) จานนี้เรียกว่าแย่เลยครับ เพราะมันเป็นการเพิ่มมูลค่าให้ปลา 1 ตัวจริงๆ แบบ ไม่เหลือเนื้อปลาไว้ให้ทานเลย น้ำซุปก็คาว ไม่เข้มข้น ????x1
 
คะแนนตามหัวข้อ:  
<บรรยากาศ> 7/10 
<รสชาติ> 3/10 
<บริการ> 4/10 ต้องปรับปรุงภาษาไทยให้พนักงานเสริฟหน่อยครับ ฟังไม่ค่อยเข้าใจ
<ความเร็ว> 5/10 อาหารไม่เร็ว ออกจะไปทางช้า
<ความคุ้มค่า> 5/10 ถ้าไม่ได้เบียร์กับโต๊ะ pool และดนตรีมาช่วย ก็แย่เลย 

ผมให้ 3 ดาวครับ เพราะ ดนตรี เบียร์ และโต๊ะ pool แต่มาคราวหน้า ผมไม่สั่งอาหารแน่นอน

ผมว่าร้านนี้ควรเปลี่ยนเมนูใหม่ครับ เอาให้เป็น Izakaya (ร้านกินดื่ม) ไปเลย เอาเมนูไม่อร่อยออกไป เอาพวกกับแกล้มเข้ามา เช่น ครีบปลากระเบนแห้งย่าง ปลาทูยำ แปะก๊วยย่าง ฯลฯ มันจะทำให้ขายได้มากกว่า เพราะร้านนี้ก็ดูเน้นดื่มอยู่แล้ว ต้องเปลี่ยนเมนูอาหารจริงๆครับ เชื่อผมๆ 
 
หมายเหตุ:
การวิจารณ์นี้เป็นความเห็นส่วนตัวครับ คนเราชอบไม่เหมือนกัน ถ้าวิจารณ์ไม่ถูกใจก็โปรดให้อภัยนะครับ คิดว่าเป็นความเห็นหนึ่งนะครับ จะได้ชนะคู่แข่งได้ เพราะเดี๋ยวนี้ร้านอาหารเยอะมากๆครับ เอาใจช่วยครับ